Title: GRADONAČELNIK NIŠA DARKO BULATOVIĆ SUMIRAO REZULTATE OSTVARENE U 2018
Author: Tima
Last saved by: Goran Stojic

GRADONAČELNIK NIŠA DARKO BULATOVIĆ SUMIRAO REZULTATE OSTVARENE U 2018.GODINI

        Nauka, privreda i IT su stubovi na kojima podižemo savremeni Niš  

*Naredne godine očekujemo izgradnju, ili početak izgradnje nove fabrike  Džonson elektrika, proširenje fabrike Leoni kao i početak rada kooperanata Cumtobela koji  će zapošljavati preko 500 radnika
* U Nišu se danas  uspešno realizuju i najveći nacionalni projekti kakav je projekat izgradnje postrojenja za prečišćavanje otpadnih voda sa mrežom kolektora  vredan preko 55 miliona evra
* Realizacija komercijalnih investicija poput tržnog centra i Novog Niša dokaz je da se ekonomska situacija u Nišu popravlja

            U Gradskoj kući je, po tradiciji, održan  novogodisnji koktel na kojem su se okupili svi značajni ljudi grada iz javnog i političkog života. Gradonačelnik Niša Darko Bulatović se, čestitajući Novu godinu, osvrnuo na odlazeću i postignute rezultate u njoj, ali je govorio i o planovima za narednu godinu koji se, kako kaže, zasnivaju na čvrsto postavljenim temeljima. 
          -Nalazimo se na kraju zalazeće i nastupajuće 2019.godine.Ovo je trenutak kada se moramo osvrnuti na minulu  2018.godinu da sagledamo šta smo radili i kakve smo temelje za 2019.godinu  postavili. Ove svečane večeri sa punim pravom možemo reći jedno – iza nas je teška godina, godina puna izazova, poteškoća, neizvesnosti, ali i godina uspeha, rada,mira i napretka, istako je gradonačelnik Bulatović i dodao da nema sumnje da je 2018.godina bila presudna godina  u razvoju modernog Niša. 
        „U Nišu su tokom 2018.godine otvorene  tri nove fabrike kod kojih je vrednost investicija preko 80 miliona evra i koje će zaposliti 4.500 radnika“, istakao je Bulatović i dodao, da će  na ovim temeljima  grad nastaviti energično i moćno da gradi i u 2019.godini.
         „Naredne godine očekujemo izgradnju, ili početak izgradnje nove fabrike  Džonson elektrika, proširenje fabrike Leoni kao i početak rada kooperanata Cumtobela koji  će zapošljavati preko 500 radnika. Pregovaramo sa preko deset novih potencijalnih investitora i sigurni smo da će tokom 2019.godine, uz podršku Vlade Republike Srbije i uz podršku predsednika države, Niš biti idealna destinacija za nove investitore. Uz strategijski i planski vođeni Niš posebno mesto zauzimaju mikro, mala i srednja preduzeća.Gard Niš je uz podršku Vlade Srbije za podršku domaćim mikro, malim i srednjim preduzećima izdvojio oko 110 miliona dinara i kroz brojne mere stimulisanja podržao preko 300 domaćih malih i srednjih kompanija. Svi se moramo složiti u jednom: nauka, privreda i napredne tehnologije predstavljaju tri najmoćnija stuba na kojima podižemo savremeni Niš. Kao kruna svih napora, položen je i kamen temeljac za višedecenijski san  grada Niša – Naučno tehnološki park, najveća i najmoćnija investicija Vlade u nauku i obrazovanje koja je do sada uložena  u ovoj grad“, naglasio je gradonačelnik Niša Darko Bulatović.
             On je dodao, da na kraju  ove 2018.godine sa ponosom možemo reći je u Nišu izgrađen i najmoderniji i najveći Klinički centar na čitavom Balkanu. Izgrađuju se i grade ključni putni pravci, a putevi su važni jer svaki novi izgrađeni put je novi put u budućnost.
         „ U Nišu se danas   uspešno realizuju i najveći nacionalni projekti kakav je projekat izgradnje postrojenja za prečišćavanje otpadnih voda sa mrežom kolektora  vredan preko 55 miliona evra. Niš je danas idealno mesto za realizaciju velikih investicionih projekata. Sprovedene su sve pripreme za realizaciju velike investicije Kompanije Delta u izgradnju tržno-poslovnog centra i ova investicija vredna preko 70 miliona evra nas očekuje sledeće godine“, istako je Bulatović i dodao: 
        „Posle nekoliko godina kašnjenja počela je realizacija investicije Novi Niš. Realizacija komercijalnih investicija poput tržnog centra i Novog Niša dokaz je da se ekonomska situacija u Nišu popravlja. Ovi podaci kao egzaktni i statistički pokazuju da je Niš zaista grad budućnosti. Najmoćniji dokaz je rešavanje najvećeg problema današnjice, a  to je smanjenja broja nezaposlenih i otvaranje novih radnih mesta. U ovom trenutku statistika beleži rekordno nisku stopu nezaposlenosti. Poslednjih godina sa 33.000, danas smo došli na 23. 600 nezaposlenih. U istom trenutku  povećan je i broj zaposlenih sa 61.000 na 77.000 zaposlenih Nišlija koji primaju platu“, naglasio je prvi čovek Grada Niša.
           Obraćajući se gostima, gradonačelnik Darko Bulatović je dodao da su rezultati  postignuti u Nišu prepoznati na nacionalnom i međunarodnom nivou. 
            „Na nacionalnom nivou Grad Niš je proglašen šampionom lokalnog ekonomskog razvoja u kategoriji privlačenja  investicija za 2018/19.godinu. Grad Niš je od specijalizovanog časopisa Fajnenšel tajms proglašen  za grad budućnosti u kategoriji strategije privlačenja investicija, dok je region zauzeo treće mesto“.
          Nova godina je simbol novog početka života, novih nada u budućnost, dodao je gradonačelnik Bulatović. Duboko sam uveren da zajedničkim snagama, jedinstvenom voljom, snažnom  i energičnom, a pre svega marljivim, velikim radom, trudom i požrtvovanjem možemo da ostvarimo zajednički san i izgradimo moderan, moćan, evropski, srpski Niš.  
         Niš, mesto koje privlači turiste iz celog sveta ima veliki ugled u međunarodnoj javnosti. 
          „Kao što smo zajedno u ovim predparzničnim i prazničnim danima, zajedno smo  i u našim svakodnevnim poslovima. I upravo zajedništvo, prijateljstvo i iskrena ljubav prema našem gradu i našoj jedinoj i voljenoj Srbiji umnožavaju naše snage za borbu dostojnu pažnje i velika dostignuća. Neka novogodišnji praznici probude najbolje u nama, neka na nas podstaknu na solidarnost sa bližnjima, na radost davanja  kojim obogaćujemo i usrećujemo sopstveni život. Ovih dana, ali i tokom čitave godine jedni drugima treba da kažemo najlepše reči ,da sve oprostimo i zaboravimo. Da izjavimo i umnožimo ljubav. Najiskrenije želim da se život u  2019. godini svakome promeni na bolje, da se rađaju deca i da unosu radost i lepotu u naše živote. Svim građanima najiskrenije želim lični i porodični  mir, spokojstvo, blagostanje i sreću, uspeh u radu i životu. Neka 2019.godina donese mir i procvat naše jedine Srbije i našeg voljenog Niša. Srećna, zdrava i napredna 2019.godina svim građanima Niša“, istakao je gradonačelnik Niša Darko Bulatović.
                                                                                          V.Petrović
LEG:POSTAVLJENI DOBRI TEMELJI ZA BUDUĆI NAPREDAK:godišnji rezime gradonačelnika Darka Bulatovića
LEG:REZULTATI PRIZNATI NA NACIONALNOM I MEĐUNARODNOM NIVOU: tradicionalni novogodišnji prijem

LEG:ZAJEDNIČKIM SNAGAMA U IZGRADNJU I RAZVOJ:gradonačelnik najavio i najveće projekte u 2019.godini

(Projekat „Nišlije se uključuju u odlučivanje“ sufinansiran iz budžeta grada Niša)